|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείου Τύπου& Επικοινωνίας**Λαμία, 9/3/2016** |

**Συνάντηση του Δημάρχου Λαμιέων Νίκου Σταυρογιάννη με τον Διοικητή του**

**Ο. Α. Ε. Ε. Δημήτρη Τσακίρη**

**Παραχωρείται στον Ο. Α. Ε. Ε. χώρος του Δήμου για στέγαση των υπηρεσιών του**

Τη βούληση της Δημοτικής Αρχής να παραχωρήσει προς χρήση στο Περιφερειακό τμήμα του Οργανισμού Ασφάλισης Ελευθέρων Επαγγελματιών το χώρο που στεγάζονται οι Τεχνικές Υπηρεσίες εξέφρασε ο Δήμαρχος Λαμιέων Νίκος Σταυρογιάννης στοΔιοικητή του Ο. Α. Ε. Ε. Δημήτρη Τσακίρη που τον επισκέφθηκεσήμερα Τετάρτη 9 Μαρτίουστο γραφείο του**.**

Στη συνάντηση, στην οποία συμμετείχαν ο Υποδιοικητής του Οργανισμού Ασφάλισης Ελευθέρων Επαγγελματιών Δημήτρης Χριστοφορίδης, ο βουλευτής του νομού Δημήτρης Βέττας, μέλη του Διοικητικού Συμβουλίου της Ομοσπονδίας Επαγγελματιών Βιοτεχνών Φθιώτιδας και υπηρεσιακά στελέχη, ο Δήμαρχος Λαμιέων δεσμεύτηκε πως θα παραχωρήσει προς χρήση στις τοπικές και περιφερειακές υπηρεσίες του Οργανισμού το συγκεκριμένο κτήριο, όταν ολοκληρωθεί η μεταφορά των Τεχνικών Υπηρεσιών από την οδό Κύπρου στο χώρο του Δημαρχείου, προκειμένου να παραμείνει το Περιφερειακό τμήμα του Ο. Α. Ε. Ε. στην έδρα της Περιφέρειας, θέση την οποία ο Νίκος Σταυρογιάννης υποστηρίζει διαχρονικά από την περίοδο της κοινοβουλευτικής του θητείας.

Από το Γραφείο Τύπου